<classify> Msuva ambaye ameitwa kwa mara ya kwanza pamoja na chipukizi wa Simba Ibrahim Ajib, wamekuwa na kiwango kizuri msimu huu, huku wachezaji wawili wa kulipwa, Mbwana Samatta na Thomas Ulimwengu wakikosekana kutokana na kufuzu kwa TP Mazembe ya Jamhuri ya Kidemokrasia ya Congo kufuzu hatua ya Makundi ya Ligi ya Mabingwa Afrika.Wachezaji walioitwa ni timu zao katika mabano ni Deogratius Munishi Yanga, Aishi Manula, Mwadini Ally, Shomari Kapombe wote Azam FC, Kelvin Yondani, Nadir Haroub wote Yanga, Abdi Banda Simba, Oscar Joshua Yanga, Aggrey Morris Azam FC, Isihaka Hassan Simba na Salim Mbonde Mtibwa Sugar.Wengine ni Erasto Nyoni, Amri Kiemba na Salum Abubakar wote Azam FC, Said Juma Makapu Yanga, Frank Domayo Azam FC, Hassan Dilunga Yanga, Said Ndemla Simba, Haruna Chanongo Simba, Mwinyi Kazimoto Al-Makhiya, Qatar, Simon Msuva, Salum Telela wote Yanga, Ajib, Mrisho Ngassa Yanga, John Bocco Azam FC, Juma Luizio Zesco United, Mwinyi Haji KMKM na Kelvin Friday Azam FC.Akizungumza na waandishi wa habari jana kwenye Ofisi za Shirikisho la Soka Tanzania TFF, Uwanja wa Karume, Ilala, Dar es Salaam, Nooij alisema ni lazima wachezaji wote waliotajwa hata kama ni majeruhi, wafike kambini kwenye Hoteli ya Tansoma kwa ajili ya kufanyiwa vipimo.Tunatawaka wachezaji wote wafike siku hiyo, watafanyiwa vipimowale watakaobainika ni majeruhi watabaki na kwa ajili ya matibabu kisha watasubiri mechi nyingine za Afrika, alisema kocha huyo raia wa Uholanzi.Nooij alisema kati ya wachezaji hao 28, 20 tu ndio watachaguliwa kwenda Afrika Kusini na wanane watabaki Dar es Salaam, na kwamba ikitokea baadhi wakaumia, waliobaki ndio watasafirishwa kuziba pengo, lakini kama sivyo, basi watasubiri kwa ajili ya maandalizi ya michuano ya Afrika na ile ya Wachezaji wa Ndani CHAN.Alisema kwa vile ligi bado inaendelea iwapo ikimalizika kuna ambao wataongezwa baada ya kumalizika kwa msimu kwa ajili ya michuano hiyo mingine ya Afrika.Naye Mratibu wa Taifa Stars, Martin Chacha alisema katika michuano hiyo ya Cosafa itakayochezwa katika Jimbo la Kaskazini Magharibi mwa nchi hiyo, Stars inatarajiwa kucheza Mei 18, dhidi ya Swaziland na siku inayofuata dhidi ya Madagascar na kisha Lesotho.Alisema wachezaji hao wataondoka Jumatano saa moja usiku kwa ndege ya Fastjet. Chacha alisema timu ikirudi kwenye mashindano hayo, itajiandaa tena kwa michuano ya Afrika dhidi ya Misri na CHAN ambapo inatarajiwa kucheza mchezo wa kwanza dhidi ya Uganda mwezi ujao.  <topic>: michezo 